Diari Oficial de la Generalitat Valenciana


Sumari del DOGV 7257, del 17-04-2014 (2014/3281)

Notificació de la sentència dictada en el procediment ordinari número 309/2006.
-------------------------------------------------------------------------------

### Dades del document

Número de DOGV
:   7257

Data del DOGV
:   17-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3281


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el procediment ordinari número 309/2006. [2014/3281]  
En este procediment ordinari número 309/2006, seguit a instàncies de Consorci de Compensació d'Assegurances contra José Martínez Martínez i Mercedes Peris Frasquet, s'ha dictat sentència l'extracte de la qual és el següent:  
  
«Jutjat de Primera Instància número 10 València  
Avinguda del Saler (Ciutat de la Justícia), 14t, 3r  
Juí ordinari número 309/2006  
Sentència número 73/2007  
València, 12 d'abril de 2007  
Juan Carlos Artero Mora, magistrat titular del Jutjat de Primera Instància número 10 de València, he vist estes actuacions de juí ordinari, seguides en este jutjat amb el número 309/2006, promogudes pel Consorci de Compensació d'Assegurances, representat i defés pel lletrat de l'Estat, contra Mercedes Peris Frasquet i José Martínez Martínez, ambdós declarats en rebel·lia, sobre reclamació de danys i perjuís ocasionats per la circulació de vehicles de motor.  
  
  
Antecedents de fet  
  
Primer. El Consorci de Compensació d'Assegurances va formular una demanda de juí ordinari, que per torn de repartiment va correspondre a este jutjat, contra Mercedes Peris Frasquet i José Martínez Martínez, demanda en què, després d'invocar els fets i fonaments jurídics que va estimar d'aplicació, acabava sol·licitant que es dictara sentència que condemnara els demandats al pagament de 6.176,09 euros, més els interessos i les costes del procediment.  
Segon. Una vegada es va admetre la demanda, esta es va traslladar als demandats perquè comparegueren i contestaren. No ho van verificar dins del termini i de la forma deguda, per la qual cosa van ser declarats en rebel·lia.  
Tercer. Una vegada es van convocar les parts a la preceptiva audiència prèvia el dia 13 de març de 2007, va comparéixer únicament la demandant, la qual es va ratificar en la seua demanda i va sol·licitar la recepció del juí a prova, a la qual cosa a continuació es va accedir, i va proposar els mitjans de prova que va estimar oportuns. Van ser admesos tots els proposats ?interrogatori dels demandats, documental i testifical de Rosa Granados Mafe- i es va assenyalar dia i hora per a la celebració del juí.  
  
Quart. En data 11 d'abril de 2007 es va celebrar l'acte del juí, en el curs del qual es van practicar les proves proposades i admeses, amb la qual cosa, una vegada evacuat per la part actora el tràmit d'al·legacions finals, van quedar les actuacions concluses per a resoldre.  
  
Quint. En la tramitació d'este procediment s'han observat totes les prescripcions legals.  
  
Dispositiva  
  
1. Estime la demanda interposada pel Consorci de Compensació d'Assegurances contra Mercedes Peris Frasquet i José Martínez Martínez, i condemne solidàriament els demandats a pagar a la part actora la quantitat de sis mil cent setanta-sis euros i nou cèntims (6.176.09 €), més els interessos legals indicats en el fonament jurídic tercer d'esta sentència.  
2. Condemne els demandats al pagament de les costes processals produïdes.  
Notifiqueu esta resolució a les parts, i feu-los saber que esta no és ferma i que en contra es pot interposar un recurs d'apel·lació, que haurà de preparar-se dins del termini de cinc dies des de la seua notificació, i presentar davant d'este jutjat un escrit en què s'haurà de citar la resolució impugnada i manifestar la voluntat de recórrer contra esta, amb la indicació dels pronunciaments que s'hi impugnen.  
  
Que el secretari expedisca una testimoniança d'esta resolució, perquè s'unisca a les actuacions corresponents, i que porte l'original al llibre de sentències d'este jutjat.  
Esta és la meua sentència, que pronuncie, mane i firme.»  
I atés que el demandat, José Martínez Martínez, es troba en parador desconegut, expedisc este edicte a fi que li valga de notificació de forma deguda.  
  
València, 7 de març de 2014.- El secretari judicial: José Ramón González Ordóñez.